**ОДГОВОРИ НА ПИТАЊА - ДОДАТНА ОБЈАШЊЕЊА 02-27/15:**

23.03.2015.

1. **Питање:** У тендерској документацији тражи се да понуђач поседује „комби возило“ носивости до 3,5 т. Да ли теретно возило са дуплом кабином (6 места за превоз радника) и товарним простором за превоз механизације и алата са цирадом задовољава овај критеријум?

**Одговор:** На страни 9 конкурсне документације Вам је све детаљно и јасно описано. Потребан Вам је дакле један комби односно теретно возило носивости до 3,5 т. Такође смо тражили да понуђач поседује и приколицу са цирадом носивости до 1,5 т.

1. **Питање:** Тражи се и потврда банке да понуђач 6 месеци није био у блокади. Овакву потврду издаје Народна банка Србије, да ли мислите на ту потврду? Такође ово је јавно доступан податак на интернет страници НБС па се уместо потврде може доставити линк за страницу.

**Одговор:** Потврда се добија од Ваше пословне банке или од НБС. Такође на страни 9 конкурсне документације јасно стоји да Понуђач није дужан да доставља доказе који су јавно доступни на интернет страницама надлежних органа уколико у Обрасцу понуде наведе интернет страницу на којој су тражени подаци јавно доступни.

1. **Питање:** Који је оквиран број локација и у којим насељима се налазе локације које су урачунате у укупну на којој се изводе радови?

**Одговор:** Услуге се извршавају по налогу одговорног лица Наручиоца а по позиву становника општине Вождовац. Број локација варира у зависности од обима посла и услуге се извршавају на територији Градске општине Вождовац. Процењене површине су дате оквирно и у току једног месеца се не могу прећи.

1. **Питање:** У коју сврху се користи приколица са цирадом носивости до 1,5 т коју захтевате да понуђач поседује ако сте носивост теретног возила ограничили на 3,5 т? Зашто се носивост од 3,5 т и носивост приколице од 1,5 т не може прознати кроз носивост од 5 т једног теретног возила?

**Одговор:** Понекад је потребно због потреба посла и непрегледности терена као и због бржег и лакшег утовара прикачити приколицу са цирадом. Такође, нисмо могли од понуђача да захтевамо теретно возило носивости до 5 т из разлога што је на неким непрегледним местима немогуће прићи теретним возилом велике носивости, па се приколица са цирадом показала као адекватно решење јер се лако може раздвојити од теретног возила ако је потребно. Осим тога на неким локацијама је забрањено кретање теретних возила преко 3,5 т.

1. **Питање:** Да ли је потребно да референтна листа има неку минималну вредност?

**Одговор:** Није потребно, већ је потребно доставити као што је и у конкурсној документацији захтевано.

1. **Питање:** Код финансијског капацитета тражи се да понуђач достави документацију за последње три године. Имајући у виду да обрачуни за 2014 годину по закону још не могу бити готови да ли се тражи документација за 2011, 2012 и 2013.

**Одговор**: Имајући у виду да обрачуни за 2014 годину по закону још не могу бити готови, потребно је доставити документацију за 2011, 2012 и 2013 за све понуђаче којима још увек нису завршени финансијски изваштаји.

1. **Питање:** Међу набројаним радовима који су потребни наведено је и чишћење снега. Са колике површине се чисти снег? Дата површина од 35.416,7 m² подразумева и кошење што значи да су у питању претежно зелене површине а оваквом формулацијом нас наводите да закључимо да се снег чисти са свих површина па и зелених. Молимо да прецизирате.

**Одговор:** Услуге се извршавају по налогу одговорног лица Наручиоца а по позиву становника општине Вождовац. Број локација варира у зависности од обима посла. Процењене површине су дате оквирно и у току једног месеца се не могу прећи. Снег се не чисти са зелених површина. Као што видите у конкурсној документацији на страни 28 стоји да осим зелених површина потребно је и одржавање површина у јавном коришћењу (слободне површине блока, слободне површине грађевинске парцеле, отворени делови зграда намењени пешацима). У конкурсној документацији на страни 27 је јасно описана класификација услуга. Дакле, неће се све ове радње извршавати у исто време, већ само по потреби у датом тренутку.

1. **Питање:** Који је оквиран број кошења или максимална висина траве или динамика којом се коси? Оваквом формулацијом нејасно је да ли је довољно 6 кошења у сезони или 24 кошења. Молим за појашњење.

**Одговор:** Опет напомињемо да се услуге извршавају по налогу одговорног лица Наручиоца а по позиву и потребама становника општине Вождовац. Број локација варира у зависности од обима посла. Процењене површине су дате оквирно и у току једног месеца се не могу прећи. Такође не постоји граница за висину траве као што ни не постоји оквиран број кошења. Површине се одржавају свакодневно и на њима се обавља све према класификацији услуга као што је и описано на страни 27 конкурсне документације. Колико је потребно одређених услуга, одређује одговорно лице код наручиоца као и надзор.